מצפה איתן

נוף פנורמי הנשקף ממצפה איתן לכיוון דרום-מערב
שלט המספר את סיפור חייו של איתן לבב
מצפה איתן הוא אתר הנצחה לזכרו של סגן , לוחם ומפקד בגדוד 202 מחטיבת הצנחנים אשר נהרג במלחמת לבנון הראשונה. אתר ההנצחה הוא מצפה הנמצא במעלה הדרך מכביש הצפון אל קיבוץ אדמית, סמוך לגבול הצפון ופארק אדמית.

==האתר==
האתר הוקם על ידי משפחת לבב בסיוע קרן קיימת לישראל. מיקום האתר בנקודה קרובה לגבול הצפון אשר צופה על לבנון ועל הגליל המערבי ונהריה מסמל את מסלול שירותו הצבאי של איתן לבב. באתר אזור תצפית הבנוי ממשטח אבן מקומית אותו תוחמת גדר אבנים וכן גלעד ועליו לוח זיכרון. מנקודה זו ניתן לצפות אל חוף הגליל המערבי ונהריה מן הצד האחד ואל גבול הצפון ולבנון מן הצד האחר. במקום יש אזור המיועד למנוחת אורחים ומטיילים, שביל גישה ומספר שולחנות פיקניק. באתר הותקנו אמצעי נגישות, מעקות ושביל המתאים לכיסא גלגלים.

האתר נחנך ב-12 ביוני 2015. בחנוכת האתר השתתפה משפחת לבב ואיתה בני משפחה וחבריו לנשק של איתן. כמו כן השתתף מפקד חטיבת הצנחנים בימי מלחמת לבנון, אלוף במילואים יורם יאיר, מפקדים מגדוד 202 מימי המלחמה, נציגי קרן קיימת לישראל וחיילים סדירים מגדוד 202. הסרת הלוט מעל הגלעד בוצעה על ידי זהבה לבב, אימו של איתן ואיתה אחיו דורון ומשפחתו.

=== הכיתוב על לוח הזיכרון ===
{| style="float: center; width: 50%; border: 0;" 
|
{|style="background-color: #F8FFFF; border: 1.5px solid black; text-align: center;"
30px60px

על שם
סגן הי"ד 
לוחם ומפקד בחטיבת הצנחנים
שנפל בקרב במערב ביירות
במלחמת לבנון הראשונה
נולד ביום י"ב אלול תש"כ
4.9.1960
נפל כ"ו סיון תשנ"ב
17.6.1982
"בכל מארב הסתכלו אחורה, ראו את אורות היישובים שלנו, ודעו שאורות אלו דולקים רק מפני שאתם שוכבים עכשיו במארב"

(איתן לבב)
|}
|}

==מסלול הלחימה של איתן לבב ==
ב-6 ביוני 1982 יצא צה"ל למבצע שלום הגליל. משימת האיגוף ונחיתה מן הים הוטלה על חטיבת הצנחנים בפיקודו של יורם יאיר.

סגן איתן לבב הפליג ללבנון יחד עם הכוח העיקרי של גדוד 202 וחטיבת הצנחנים על גבי נחתות של חיל הים. בשעות הלילה נחתה החטיבה בסמוך לשפך של הנהר אל-אוואלי מצפון לעיר צידון. גדוד 202 ירד מן הנחתות ברגל אל המים הרדודים ועלה על החוף. לאחר קרב קצר התמקם הגדוד על "הבוקסתא", גבעה גבוהה מצפון-מזרח לצידון. הגדוד שהה במקום כיומיים, במהלכם התקדמו כוחות צה"ל מגבול הצפון והגיעו לפאתיה הדרומיים של צידון. ביום שלישי, ה-8 ביוני, השתתף הגדוד בקרבות לכיבוש צידון. ביום רביעי, ה-9 ביוני, נע הגדוד לכיוון צפון על ציר החוף והשתתף בכיבוש העיר דאמור. ביום חמישי, ה-10 ביוני, נע הגדוד לכיוון כפר סיל וביצע סריקה של הרכס ממזרח לכפר סיל. ביום שבת, ה-12 ביוני, השתתף הגדוד בקרב על כפר סיל. בהמשך נע הגדוד לכיוון העיר ביירות והשתתף בקרבות לכיבוש העיר. ביום חמישי, ה-17 ביוני, נהרג סגן איתן לבב בקרב במערב ביירות.

==לקריאה נוספת==
* יורם יאיר, אתי מלבנון - סיפורה של חטיבת הצנחנים במלחמת לבנון, משרד הביטחון – ההוצאה לאור, 1990.

==קישורים חיצוניים==

* [http://www.kkl.org.il/new_in_kkl/eitan-levav-lookout.aspx נחנך מצפה איתן לבב לזכר לוחם הצנחנים שנפל במלחמת לבנון הראשונה] - באתר קרן קיימת לישראל, 16 ביוני 2015
* [https://web.archive.org/web/20131203023050/http://www.navy.idf.il/1275-he/Navy.aspx#par_1 הנחיתה בחוף האוואלי במלחמת לבנון] באתר חיל הים
* [https://web.archive.org/web/20160303181529/http://mazi.idf.il/sip_storage/FILES/2/2222.jpg תמונה של נחיתת טנקים של בית הספר לשריון של צה"ל בשפך האוואלי, יוני 1982]

קטגוריה:הגליל העליון: אנדרטאות
קטגוריה:אנדרטאות לחללים באירועים בודדים
קטגוריה:חטיבת הצנחנים
קטגוריה:ישראל: אתרי הנצחה
קטגוריה:ישראל: נקודות תצפית